[{"text_idx": "#000000", "text": "Kvin virinoj en la nova estraro de TEJO"}, {"text_idx": "#000002", "text": "La komitato de TEJO elektis novan estraron kaj faris kelkajn modifojn en sia statuto. Estis ankau\u0306 propono s\u0302ang\u0302i la nomon de la organizaj\u0302o, sed tio estis rifuzita. La kunsido estis vive elsendata rete, sed ne plene \u2013 okazis pau\u0306zoj en la elsendado \u201cpor pli libere diskuti\u201d pri tiklaj aferoj, inter kiuj estis la demando pri tio, kiom da membroj TEJO fakte havas."}, {"text_idx": "#000004", "text": "La eliranta vicprezidanto Francesco Maurelli dum la kunsido au\u0306deble komentis:"}, {"text_idx": "#000009", "text": "La elektoj forrabis multe da tempo dum la komitata kunsido, c\u0302ar c\u0302iu kandidato estis detale prezentata kaj poste la surlokaj kandidatoj estis intervjuitaj en formo de debato, en kiu tamen ne povis aktive partopreni la komitato."}, {"text_idx": "#000012", "text": "Sekvis trakto de la proponoj pri s\u0302ang\u0302oj en la statuto. Lau\u0306 la propono de Mia Nordentoft, unu el la nunaj TEJO-volontuloj en Roterdamo, la komitato s\u0302ang\u0302is la esprimon \u201cseksa orientig\u0302o\u201d al \u201cgenra orientig\u0302o\u201d kaj aldonis \u201cgenro\u201d c\u0302ie, kie menciig\u0302as \u201csekso\u201d, ekzemple: \u201cTEJO kontrau\u0306as diskriminacion rilate al nacieco, raso, sekso, genro, genra orientig\u0302o, (...)\u201d."}, {"text_idx": "#000015", "text": "\u2013 Ne plu ekzistas malsamaj homaj rasoj, li klarigis pli frue en la komitata diskutlisto."}, {"text_idx": "#000018", "text": "Simile, la viva elsendo estis pau\u0306zigita kiam unu el la volontuloj plendis pri sia rilato kun oficistoj de UEA en la Centra Oficejo. En la fermita parto de la sesio la komitato akceptis la proponon pri au\u0306tomata remembrigo de nepagintoj, sed mankis tempo por trakti plurajn aliajn, sekve la komitato havis aldonan sesion ne antau\u0306e planitan. La aldona sesio ne estis vive elsendata kiel la antau\u0306aj."}, {"text_idx": "#000019", "text": "La nova sekretemo kredeble estas inspirita de la komitato de UEA, kiu pasintan semajnon unuafoje dum jardekoj havis plenan fermitan sesion. En tiu okazo en la komitata kunsido de UEA tamen rajtis c\u0302eesti neniu eksterulo. TEJO aliflanke mals\u0302altis nur la retan elsendon, sed en la salono sidis nekomitatanoj."}, {"text_idx": "#000020", "text": "Pli frue la komitato voc\u0302done decidis forigi la malpermeson al la nemembroj eniri dum la komitatkunsido."}, {"text_idx": "#000022", "text": "En sia komuniko pri la komitata kunsido de TEJO la Esperanta Civito poste anoncis, ke unuafoje inter la estraranoj de TEJO estas persono kun \"Esperanta civitaneco\". S\u0302ajne temas pri Koffitche\u0301 Koufionou, kies nomo ofte aperadas en la retejo de la Civito."}, {"text_idx": "#000024", "text": "La komitato ne tuj buc\u0302os la oficejon"}, {"text_idx": "#000025", "text": "C\u0302u TEJO havas 25.000 membrojn?"}, {"text_idx": "#000030", "text": "Plimulto da virinoj kaj nur unu Eu\u0306ropano! Jen almenau\u0306 ia progreso. Interese estos vidi kiel ili laboros."}, {"text_idx": "#000031", "text": "> Plimulto da virinoj kaj nur unu Eu\u0306ropano! Jen almenau\u0306 ia progreso."}, {"text_idx": "#000037", "text": "Tiu malgranda rondeto nun transiras al UEA. Atendu revidi g\u0302iajn c\u0302efrolulojn en la venontaj estraroj."}, {"text_idx": "#000038", "text": "Mi legas kun g\u0302ojo, ke estas specife rimarkite ke unu TEJO-estrarano havas la Esperantan Civitanecon, kontrau\u0306 la fakto ke la estraro de UEA rifuzis inviton al la movada foiro de Kultura Centro Esperantista (registrata en la UEA-jarlibro kaj alig\u0302inta al la Pakto por la Esperanta Civito) kun la motivigo, ke UEA rajtas ostracismi asociojn kun kiuj UEA mem \"ne havas bonajn rilatojn\" (mesag\u0302o de Anna Lowenstein, respondeculo pri la Movada Foiro). Sed kial UEA havas malbonajn rilatojn kun prestig\u0302a, agema kaj jardekojn malnova kultura asocio? Ege felic\u0302e, se kiam la nuna TEJO-generacio anstatau\u0306os la nunan UEA-generacion (ec\u0302 prefere jam tuj), tiuj \"malbonaj rilatoj\" c\u0302esos."}, {"text_idx": "#000040", "text": "mi plu vidas ke la deziro ke UEA malamiku al prestigxaj institucioj estas pli kaj pli populara cxi tie; male, kiam mi eldiris la absolute samajn tezojn en la UKa ero \"la estraro sin prezentas\", mi ricevis varman aplauxdon; evidente la kongresintoj ne skribas cxi tie kaj la cxi tie skribantoj ne vizitis la UKon"}, {"text_idx": "#000042", "text": "Nun la tuta legantaro atendas kun scivolo tiun respondon. Do?"}, {"text_idx": "#000047", "text": "Che la UEA-estrara prezento mi simple protestis kontraux la pretendo de UEA ekskludi altnivelan organizajhon; kiu ne kredas je ghia altnivleco iru al la de ghi organizataj kunvenoj, simpozioj, semiarioj, atelieroj; cxies bonaj kontribuoj estas larghe akceptataj, sed ne pri tiu organizo estis la demando (kiun oni povus trakti en alia interveno); ghi estis pri la monopola sinteno de UEA, che UEA-sinprezento, do tute lautema."}, {"text_idx": "#000052", "text": "Kie oni povas spekti la elsendaj\u0302on de la kunsido? (se tio eblas)"}, {"text_idx": "#000057", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000060", "text": "Alig\u0302i al 400 aliaj abonantoj"}]